**NOTĂ INFORMATIVĂ**

la proiectul analizei pieţei de terminare a apelurilor voce în reţelele proprii de telefonie fixă și la hotărârile Consiliului de Administraţie al Agenției Naționale pentru Reglementare în Comunicaţii Electronice şi Tehnologia Informaţiei privind măsurile de reglementare preventivă a pieței date

|  |
| --- |
| 1. **Condițiile ce au impus elaborarea proiectelor și finalitățile urmărite**
 |
| În conformitate cu art. 57 din Legea comunicaţiilor electronice nr.241 din 15.11.2007, Agenţia Naţională pentru Reglementare în Comunicaţii Electronice şi Tehnologia Informaţiei (ANRCETI), identifică pieţele relevante şi efectuează analize de piaţă pe aceste pieţe în scopul determinării faptului dacă piaţa relevantă este suficient de competitivă. În urma unei asemenea analize, ANRCETI are dreptul să impună, să menţină, să modifice sau să revoce obligaţiile faţă de furnizorii de reţele şi/sau servicii de comunicaţii electronice.De asemenea, art. 61 alin. (1) al aceleiași legi prevede că ANRCETI efectuează analiza pieţelor relevante în termen de 3 ani de la stabilirea unei măsuri anterioare privind pieţele respective.  |
| 1. **Principalele prevederi ale proiectelor și evidențierea elementelor noi**
 |
| ANRCETI a elaborat a 5-a iterație a analizei pieţei de terminare a apelurilor voce în reţelele proprii de telefonie fixă (Piața 3). Procesul de analiză a piețelor presupune parcurgerea a 3 etape: identificarea piețelor relevante, analiza în detaliu a piețelor și determinarea obligațiilor preventive care urmează a fi impuse/menținute.1. *Identificarea pieţei de terminare a apelurilor voce în reţelele proprii de telefonie fixă*

Urmare a efectuării analizei privind identificarea Pieței 3, concluzia ANRCETI privind definirea pieţei de terminare a apelurilor voce în reţelele proprii de telefonie fixă nu diferă de cea anterioară în ceea ce priveşte limitele pieţei. De asemenea, au fost determinate limitele geografice ale pieței în cauză drept teritoriul naţional, iar Testul celor trei criterii a demonstrat că această piaţă este în continuare susceptibilă reglementării preventive. 1. *Analiza în detaliu a pieţei de terminare a apelurilor voce în reţelele proprii de telefonie fixă*

Analiza detaliată, în care au fost examinate o serie de criterii pe care ANRCETI le consideră corespunzătoare pentru piața dată, a arătat că toţi furnizorii au putere semnificativă pe pieţele relevante de terminare a apelurilor în reţele proprii de telefonie fixă, însă puterea S.A.”Moldtelecom” de influenţă a pieţelor din aval este substanţial mai mare ca a celorlalţi furnizori de telefonie fixă. Acestea au fost reflectate în riscurile identificate ale concurenţei. Prin urmare, concluzia ANRCETI este că toţi furnizorii de reţele de telefonie fixă de pe piaţă deţin puterea semnificativă pe pieţele de terminare a apelurilor voce în reţelele proprii de telefonie fixă şi urmează a fi desemnaţi de către Consiliul de Administraţie al ANRCETI drept furnizori cu putere semnificativă pe pieţele date.1. *Determinarea obligațiilor preventive care urmează a fi impuse/menținute*

În urma analizei, în conformitate cu articolul 61 din Legea nr. 241/2007, ANRCETI are dreptul să impună, să menţină, să modifice sau să revoce obligaţiile faţă de furnizorii de reţele şi/sau servicii de comunicaţii electronice.Astfel, în urma analizei efectuate, ANRCETI a ajuns la concluzia necesității menținerii obligațiilor speciale preventive impuse anterior furnizorilor cu putere semnificativă pe piața 3, iar asupra furnizorilor alternativi noi intraţi pe piaţă să impună obligaţii speciale preventive. |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**
 |
| Nu este necesitate. |
| 1. **Fundamentarea economico-financiară**
 |
| Costuri suplimentare, legate de elaborarea și implementarea prezentului proiect de Hotărâre a Consiliului de Administrație al ANRCETI nu sunt necesare. |
| 1. **Modul de încorporare a actului în cadrul normativ în vigoare**
 |
| Proiectul Hotărârii Consiliului de Administrație al ANRCETI este elaborat în temeiul și în conformitate cu cerințele legislației naționale și europene, nu vine în contradicție cu legislația națională și tratatele internaționale la care Republica Moldova este parte. Astfel, în urma aprobării prezentului proiect nu va fi necesară modificarea sau completarea cadrului normativ conex. |
| 1. **Avizarea și consultarea publică a proiectului**
 |
| În scopul respectării prevederilor Legii nr. 239/2008 privind transparența în procesul decizional, proiectul analizei și proiectele Hotărârilor Consiliului de Administrație al ANRCETI a fost plasat pe pagina web oficială a ANRCETI [www.anrceti.md](http://www.anrceti.md), compartimentul *Transparența decizională*, secțiunea *Proiecte în derulare*, pentru perioada 03.06.2019 – 21.06.2019 cu ulterioara desfășurare a ședințelor suplimentare pentru clarificarea pozițiilor părților interesate. Comentarii la proiecte au parvenit din partea S.A.„Moldtelecom”, S.A.„Moldcell” și S.A.„Orange Moldova”. Poziția ANRCETI este expusă în Sinteza recomandărilor la proiectele nominalizate. |
| 1. **Consultările expertizei de compatibilitate**
 |
| Nu este necesitate. |
| 1. **Constatările expertizei anticorupție**
 |
|  Vor fi incluse ulterior, în caz că vor fi realizate. |
| 1. **Constatările expertizei juridice**
 |
|  Vor fi incluse ulterior, în caz că vor fi realizate. |
| 1. **Constatările altor expertize**
 |
| Vor fi incluse ulterior, în caz că vor fi realizate. |

**Director ANRCETI Octavian RĂU**